LUGUPEETUD LAPSEVANEM! 
Valgamaa noorte suvekool toimub 14.-16. august 2019 Valga maakonnas, Tõrva vallas Marja talus. Kogunemine Marja talus 14. august kell 09:00 ning orienteeruv lõpetamine 16. august kell 13:30.
Valgamaa noorte suvekoolis osalevad  noored vanuses 14-20 aastat. suvekoolis pakume noortele palju praktilist tegevust noorsootöötajate ja spetsialistide juhendamisel, võimalust viibida vabas looduses, leida uusi sõpru, ööbida telkides ja õppida kasulikke teadmisi ning oskusi. Suvekoolis toimub tegevus gruppides ja vastavalt teemadele. Näiteks teadusbuss, erinevad käsitöö töötoad, noortekeskuste vahelised võistlused ja isetegevuskavad, palju muud põnevat. 
Noorte suvekooli osalustasu on 15 eurot, mida tuleb tuua kohalikule noorsootöötajale 31. juuliks 2019. 
Noore kohustuslik/vajalik varustus suvekoolis:
•	Magamiskott, magamisalus
•	Telk (mitme peale), kile telgile koos kinnitamisvahenditega 
•	Riietus sooja-, kuuma-, külma-  ja vihmakindel; vahetusjalatsid (sportlikud);
ujumisriided (ujumisvõimalus olemas, oleneb ilmast), PEAKATE.
•	Isiklikud hügieenitarbed (hambahari, hambapasta, seep), käterätikud, sääsetõrjevahendid (soovitav),
päikesekaitsekreem (soovitav)
•	Märkmik, kirjutusvahend
•	Taskulamp (pealamp), joogipudel
Suvekoolis osalevad noored saavad 7 toidukorda (1. päeval lõuna- ja õhtusööki, 2. päeval hommiku-, lõuna-, ja õhtusööki, 3. päeval hommikusööki ja näks koduteele kaasa). Teades oma lapse vajadusi on tal kaasas lisasöök ja jook. Suvekoolis on olemas inimene, kelle poole saab pöörduda esmaabi saamiseks ning kes vajadusel suunab haige lapse traumapunkti või koju ja teavitab sellest lapsevanemaid. 
Sündmuse ajal kehtib Suvekooli läbiviijate poolt paika pandud sisekorra eeskiri, mida tutvustatakse suvekooli avarivistusel ning millest kõik osalejad peavad kinni pidama.  Reeglitest (suitsetamine, alkoholi kaasa toomine või tarbimine jms) üleastumise korral saadetakse korrarikkuja koheselt koju.  NB! Kui selline situatsioon juhtub, on lapsevanem kohustatud oma lapsele ise järgi tulema!
Tehnikaseadmete purunemise või kadumise eest suvekooli korraldajad ei vastuta. Samuti ei vastuta korraldustoimkond mobiiltelefonide olemasolul nende säilimise eest. Akude laadimise võimalus osalejale ei ole tagatud. Kogu suvekooli jooksul saab meile kindlasti helistada allpool toodud mobiilinumbritel.  
Valgamaa noorte noorte jaoks liigub transport, mille kellaajad avalikustatakse Valgamaa noorteportaalis tankla.net.
Lisainformatsiooni saab küsida:
Maarja Mägi tel. 5068250 
Marek Mekk tel. 5237793